Ун кешенән торған команда Сулея станцияһынан Алыҫ Көнсығышҡа оҙатыла. Чита өлкәһенең Магданачи станцияһына килеп төшәләр. Ғилман Багаев менән уны һауа-десант ғәскәрҙәрендә кесе команда составында пехота уҡыу батальонында ҡалдыралар. Ғинуар-февраль айҙарында Азатлыҡ станцияһындағы ишекһеҙ, тәҙрәһеҙ казармаларға урынлаштыралар. Казарманы үҙҙәре рәткә килтереп ала. Күнекмәләр башлана: 40 метрлыҡ вышканан, һуңынан КВ-3 самолетынан парашют менән һикерәләр.